Υλικό Φυσικής-Χημείας	Κινηματική
Δυο παιδιά περπατούν..

Δυο παιδιά Α και Β, στέκονται σε απόσταση d=(ΚΛ)=190m, σε ευθύγραμμο δρόμο. Σε μια στιγμή το πρώτο παιδί Α αρχίζει να κινείται με σταθερή ταχύτητα μέτρου 2m/s προς το Β. Μετά από 5s, ξεκινά και το παιδί Β να κινείται προς το Α, με σταθερή ταχύτητα μέτρου 1,6m/s. Τη στιγμή της συνάντησής τους, σταματούν για χρονικό διάστημα 10s, ανταλλάσσοντας κάποιες κουβέντες και μετά συνεχίζουν την πορεία τους.
Θεωρώντας αρχή μέτρησης των αποστάσεων, την αρχική θέση του Α παιδιού (σημείο Κ) και θετική την προς τα δεξιά κατεύθυνση, ζητούνται:
i) Να βρείτε τις εξισώσεις κίνησης κάθε παιδιού, μέχρι τη στιγμή της συνάντησης.
ii) Ποια χρονική στιγμή και σε πόση απόσταση από το σημείο Κ θα συναντηθούν τα παιδιά;
iii) Να γίνουν οι γραφικές παραστάσεις της θέσης κάθε παιδιού, σε συνάρτηση με το χρόνο, στο ίδιο διάγραμμα, μέχρι που το Α παιδί να φτάσει στο σημείο Λ.
Απάντηση:
[image: ]
Έστω t0=0 η στιγμή που ξεκινά το Α παιδί, από τη θέση x0=0, κινούμενο προς τα δεξιά, συνεπώς έχοντας ταχύτητα θετικής αλγεβρικής τιμής υ1=2m/s. Η εξίσωση της κίνησής του θα είναι:
Δx1=υ1∙Δt → x1-0=υ1∙(t-0) →
x1=2∙t  (μονάδες στο S.Ι.) με t≥0     (1)
Με την ίδια λογική το Β παιδί, ξεκινά τη χρονική στιγμή t0=5s από τη θέση x0=190m κινούμενο προς την αρνητική κατεύθυνση συνεπώς με ταχύτητα αλγεβρικής τιμής υ2= - 1,6m/s. Έτσι η εξίσωση κίνησής του θα είναι:
Δx2=υ2∙Δt → x2-190= -1,6∙(t-5) → x2=190-1,6∙t+8  
x2=198-1,6∙t  (μονάδες στο S.Ι.) με t≥5s   (2) 
Τη στιγμή της συνάντησης τα δυο παιδιά φτάνουν στην ίδια θέση, συνεπώς x1=x2, οπότε:
2∙t  = 198-1,6∙t   ή
3,6t=198 ή
t=55s.
Και με αντικατάσταση στην (1) παίρνουμε x1=2∙t =2∙55m=110m. (προφανώς το ίδιο θα βρίσκαμε αν αντικαθιστούσαμε στην σχέση (2)…).
Λαμβάνοντας υπόψη ότι, τα δυο παιδιά ξεκινούν τη νέα τους κίνηση τη στιγμή t0=55s+10s=65s, από τη θέση x0=110m, θα έχουμε τις εξισώσεις:
Δx1=υ1∙Δt → x1-110= 2∙(t-65) → x1=2∙t -20
όπου αν αντικαταστήσουμε x1=190m βρίσκουμε ότι το πρώτο παιδί φτάνει στο σημείο Λ τη χρονική στιγμή:
190=2∙t-20 → 2∙t=210 ή t=105s
Έτσι η εξίσωση κίνησής του είναι:
x1=2∙t -20   (S.Ι.) με 65s≤ t ≤ 105s  (3)
Αντίστοιχα για το Β παιδί θα έχουμε:
Δx2=υ2∙Δt → x2-110= -1,6∙(t-65) →
x2= -1,6∙t +214   (S.Ι.) με 65s≤ t ≤ 105s  (4)
Με βάση τις εξισώσεις (1), (2), (3) και (4), μπορούμε να συμπληρώσουμε τους παρακάτω πίνακες τιμών για τις θέσεις των δύο παιδιών:

Οπότε με βάση τις παραπάνω τιμές σχεδιάζουμε το ζητούμενο διάγραμμα:

